**ZAPISNIK**

1. **sjednice Vijeća roditelja OŠ Milana Langa**

Bregana, 29. rujna 2016.

**Dnevni red:**

1. **izbor predsjednika i zamjenika predsjednika Vijeća roditelja**
* predloženi: za predsjednika Iris Gović Penić – jednoglasno usvojeno
* zamjenik predsjednika Ivica Petrić – jednoglasno usvojeno

**2/3. razmatranje Prijedloga školskog kurikuluma i Prijedloga godišnjeg plana i programa rada Škole za šk. God. 2016./2017.**

* Vijeće roditelja se slaže sa svime što se nalazi u Prijedlogu školskog kurikuluma i Prijedlogu školskog plana i programa rada Škole za školsku godinu 2016./2017.

**4. razno**

- roditelji postavljaju pitanje opravdanja izostanka djeteta iz škole. Kada dođe službeni dopis u školu, svi roditelji će biti obaviješteni o promjenama.

-uniforme? Rasprava roditelja oko prihvaćanja tj uvođenja uniforma u školu. Većina roditelja (90%) se slaže s uvođenjem uniforma, a manji postotak (10%) se protivi tom prijedlogu. Ravnatelj informira roditelje kako je to u školama koje su već uvele uniforme – većina je jako zadovoljna.

- osiguranje učenika u školi i van škole? Svake godine se raspravlja o osiguranju učenika. Ravnatelj nije za uvođenje osiguranja preko škole zbog neugodnih iskustava prijašnjih godina.

Održano je glasanje za osiguranje učenika preko škole:

ZA OSIGURANJE – 22 predstavnika roditelja

PROTIV - 0 predstavnika roditelja

SUZDRŽANI – 1 predstavnik roditelja

Odlučeno je da se pozovu predstavnici četiri Osiguravajuće kuće te da pred Vijećem roditelja iznesu što njihove Police za osiguranje učenika nude.

Izabrana su slijedeća Osiguranja i osobe koje će kontaktirati predstavnike: CROATIA OSIGURANJE (Iris Gović Penić), WIENER OSIGURANJE (Kristina Ferk), EUROHERC (Ana Horvat) i GRAWE OSIGURANJE (Mirjana K. Prošić).

Očekuje se u narednih 2-3 tjedna njihovo izlaganje pred Vijećem roditelja.

Novo izabrana predsjednica Vijeća roditelja (Iris Gović Penić) obrazlaže Zakon te kaže da bez obzira na osiguranja i škola snosi odgovornost. Daljnja rasprava o vezi škole i posljedicama kada se dijetetu nešto desi u njenim prostorima.

* Roditelj s primjedbom za vrijeme održavanja Izbornih predmeta. Odnosi se na djecu 7. i 8. razreda. Ravnatelj obrazlaže da je nemoguće svima udovoljiti, te da se najviše treba voditi računa o učenicima najudaljenijim od škole.
* Pitanje vjeronauka, tj kada se dijete može ispisati iz istog. Ravnatelj odgovara da se dijete može ispisati na kraju školske godine do 15.8. za iduću školsku godinu.
* Početak škole u 14,00 sati. Ravnatelj kaže da se to pokazalo odličnim, iako je kritiziran od roditelja kada je donesena ta odluka.
* Proširenje škole? Ravnatelj kaže da smo sada i mi (OŠ Milana Langa) napokon na redu. Grad Samobor je nakon obnova dvorane OŠ Samobor i dvorane OŠ Bogumil Toni uzeo kao iduće proširenje naše Škole. Vizija za jednosmjensku nastavu je nešto ćemu svi težimo, a nadamo se da će u skorašnjem roku početi realizacija dogradnje Škole.
* Školsko igralište? Svi su zadovoljni njegovom obnovom. Ravnatelj postavlja pitanje za postavu reklama na ogradu školskog igrališta, što je jednoglasno usvojeno.

Školsko igralište će biti otvorenog tipa, neće se zaključavati, tako da djeci bude svakodnevno dostupno. Kamere za sada neće biti postavljene. Zahvala obitelji Debeljak i obitelji Rozijan za njihov doprinos školi i školskom igralištu.

Školska dvorana je dana Školi na korištenje od Republike Hrvatske te se moli da se svi roditelji više evolviraju u uređenje dvoranje.

* Prilaz školi i školskom parkiralištu? Projekt je da će se spojiti cesta sa vanjske strane između škole i vrtića te biti olakšan pristup djeci, autobusima, roditeljima....Rampa za školsko parkiralište dolazi kada će ta cesta biti gotova.
* Problemi zbod nemogućnosti novog zapošljavanja (psiholog, čistačica), a školi su neophodno potrebni.
* Pohvale za ukrašavanje školskog travnjaka balama sijena (ravnatelj najavljuje i etno kutak).
* Novosti – kutak za roditelje, te pribavljanje ponuda za ormariće za učenike.
* E-dnevnik – roditelji oduševljeni dosadašnjim pristupom informacija za svoju djecu, iako ima i mana, kao što je smanjen dolazak roditelja na informacije. Ponavlja se da informacije nisu za dobivanje „plusića“, već mnogo više.
* Metode kažnjavanja? Djeca ne bi smjela biti odstranjena s nastave i dobiti neopravdani sat. Stajanje u kutu je također neprihvatljivo. No, škola i zakoni teško mogu stati na kraj neposlušnoj djeci i njihovom nasilju nad ostalom djecom i djelatnicima škole.
* Sjednici su prisustvovala predstavnici 23 razreda, te ravnatelj koji je vodio Sjednicu Vijeća roditelja.

Početak je bio u 17,30 sati, a završetak u 18,55 sati.

Zapisničar

Maša Štrbac

Predsjednik Vijeća roditelja

Iris Gović Penić